Demi World Tour

Demi World Tour הוא סיבוב ההופעות החמישי של הזמרת האמריקאית דמי לובאטו. סיבוב הופעות זה היה השני לקדם את אלבום האולפן הרביעי של לובאטו "Demi", והוא החל כחודשיים בלבד אחרי קודמו The Neon Lights Tour ב-6 בספטמבר 2014. מסע ההופעות העולמי נדד בין ארבע יבשות ונמשך כשנה עד 5 בספטמבר 2015. בין הלג השני לשלישי, לובאטו הייתה מופע החימום של אנריקה איגלסיאס במסגרת סיבוב ההופעות שלו Sex and Love Tour. קידום המופע והפקתו נוהלו על ידי חברת הבידור Live Nation ונותני החסויות היו חברות "Always" ו-"Tampax". ב-28 במאי 2014, טרם סיומו של סיבוב ההופעות הקודם The Neon Lights Tour, פורסם בחשבון היוטיוב של לובאטו סרטון ובו נאמר "מחר, 10:00 בבוקר" עם קישור לאתר של הזמרת. ביום שלמחרת הוכרז על קיומו של סיבוב ההופעות העולמי הראשון שלה "Demi World Tour" ולהכרזה צורפו תאריכי ההופעות של הלג הראשון בצפון אמריקה. מכירת הכרטיסים החלה כחודש אחרי ב-6 ביוני. ב-19 ביוני חשפה לובאטו בהתרגשות רבה את תאריך ההופעה הראשונה שלה אי פעם בארנה הנחשבת סטייפלס סנטר. בהתייחס לסיבוב ההופעות לובאטו תיארה אותו כ"יותר גדול ויותר אינטראקטיבי" מקודמו, והסבירה ”הסיבוב הקודם היה מדהים ונהניתי ממש, אבל אני תמיד חושבת, 'איך אני יכולה להיות טובה יותר ואיך אני יכולה להתעלות מהופעות קודמות?' אז זה מה שאנחנו עושים עם סיבוב ההופעות הנוכחי... אני מחליפה חלק מהשירים, מוסיפה שירים חדשים, מוסיפה גרסאות כיסוי חדשות; אני רק רוצה שהוא יהיה מהנה ושהוא יכלול את כל מה שלא יצא לי לעשות עם The Neon Lights Tour”. הופעות החימום בצפון אמריקה כללו באופן רשמי את כריסטינה פרי והצמד MKTO. הזמרות בקי ג'י ובי מילר התארחו בתאריכים נבחרים בארצות הברית, כמו גם הלהקה Restless Road והזמרת Kieza אשר פתחו כל אחד שתי הופעות בלבד. אל הופעות החימום בקנדה הצטרפה הזמרת הקנדית Andee, ובכל שאר התאריכים הופעות החימום כללו אמנים מקומיים. ההופעה נמשכה כשבעים דקות במהלכה לובאטו, חברי הלהקה שלה ושתי זמרות רקע שרו וניגנו יחד. מהלך המופע התאפיין בקווי דמיון רבים לקודמו, ובכלל זה הקרנת קטעי וידאו שונים על המסכים שהתחלפו מעת לעת, וכלל קטעי ריקוד. ההופעה החלה כאשר אורות ורודים וכחולים האירו את האולם, ובמקביל התנגן על המסכים אותו וידאו מונטאז' מהמופע הקודם אשר הציג את ציר הזמן של הקריירה של לובאטו לפי וידאו קליפים מכל השנים. כשהופיע הווידאו קליפ של Really Don't Care לובאטו עלתה מתחתית הבמה והחלה לשיר, ובו בזמן אורות רוחביים ורודים ותכולים האירו לסירוגין בסדר המדמה את דגל הגאווה הטרנסג'נדרית. לקראת סוף השיר עלו לבמה רקדנים ושתי זמרות רקע ששרו את חלק הראפ בשיר. עם סיום השיר האולם הוחשך, לובאטו ירדה מהבמה ועל המסכים התנגן קטע וידאו אחר, במהלכו לובאטו חזרה לבמה ושרה את The Middle בליווי הרקדנים. השיר העוקב היה Fire Starter, שהתחיל להתנגן בעוד לובאטו נשענת על גבו של הגיטריסט הראשי במרכז הבמה המוארת בצבעי אש. לאחר זמן קצר הצטרפו שוב הרקדנים אל הבמה. לאחר מכן היא הופיעה עם השיר Remember December בעיבוד מחודש, כאשר מלבד הרקדנים סביבה הקטע התנהל באותו האופן של המופע הקודם; הבמה מוארת בלבן עם אפקטים מהבהבים, ועל המסכים מופיע קטע וידאו בו היא נראית בסביבה חורפית עם שלג שיורד על ראשה. מיד אחר כך הבמה הוחשכה לקראת השיר הבא "Heart Attack", אשר במהלכו הוקרן הווידאו קליפ של השיר לצד כוריאוגרפיה של הרקדנים. אחרי כן הופיעה לובאטו בגרסה אינטימית לשיר My Love Is Like a Star, ומיד אחר כך הופיעה במחרוזת אקוסטית לשירים Don't Forget ו-Catch Me יחד עם הגיטריסט הראשי. השיר הבא איתו הופיעה התחלף מהופעה להופעה וכלל את אחד משלושת השירים Get Back, Here We Go Again או La La Land, אולם כולם נוגנו בגרסה אקוסטית על ידי הגיטריסט. עם סיום ביצוע הגרסה האקוסטית החל מתנגן על המסכים הווידאו קליפ לשיר Let It Go, ולובאטו החלה שרה בעוד האולם מוחשך. לאחר ביצוע השיר האולם שוב מוחשך וצלילי פסנתר מושמעים. כשהאורות נדלקים לובאטו נראית ישובה על פסנתר בעודה מאלתרת מנגינה, שבסיומה היא מקדישה מספר דקות לדבר על השיר הבא Warrior. במהלך השיר, אותו היא שרה וניגנה, הופיעו קטעי וידאו שלה מטיול יום הולדת לאפריקה. אחרי כן היא שרה גרסת פסנתר לשיר Two Pieces שבסיומו הוחשכה הבמה, קטע הווידאו הוחלף והרקדניפ עלו שוב אל הבמה. לובאטו עלתה מיד אחריהם ושרה גרסת כיסו לשיר Thriller של מייקל ג'קסון, במהלכה היא אף ביצעה קטע ריקוד. לאחר מכן היא ביצעה את Gor Dynamite עם תנועות מעט פרובוקטיביות בליווי הרקדנים. לאחריו שרה את Nightingale בגרסת פסנתר כשמסביבה ריקוד מינימלי, כמו גם השיר הבא Skyscraper בוצע באופן אינטימי. הביצוע האחרון הוא של השיר Give Your Heart a Break. ההדרן כלל שיר אחד והוא Neon Lights. בהופעתה השנייה באולבני שבניו יורק, אשר התקיימה ב-7 בספטמבר 2014, לובאטו שרה חלק קצר מהשיר Made in the USA שאינו נכלל בהופעה, זאת לאחר שבחור עלה אל הבמה והציע נישואין לחברתו. בהופעה שהתקיימה בסטייפלס סנטר שבלוס אנג'לס ב-27 בספטמבר 2014, ג'ו ג'ונאס עלה לבמה ושר יחד עם לובאטו את הדואט שלהם This Is Me מהסרט "קאמפ רוק". הופעה זו התקיימה במסגרת פסטיבל המוזיקה הבינלאומי צ'נגג'יאנג הופעה זו התקיימה במסגרת פסטיבל מוזיקה קיצי ששודר בטלוויזיה הווייטנאמית הופעה זו התקיימה במסגרת טקס פרסים אינדונזי הופעה זו התקיימה במסגרת פסטיבל DigiTour הופעה זו התקיימה במסגרת משחק האולסטאר של המייג'ור ליג בייסבול הופעה זו התקיימה במסגרת סיבוב הופעות של תחנת הרדיו הצרפתית nrg הופעה זו הייתה אמורה להתקיים במסגרת פסטיבל של חברת קוקה-קולה. הזמרת איגי אזליה הופיעה במקומה של לובאטו האתר הרשמי של דמי לובאטו (באנגלית) Demi World Tour - ההופעה המלאה, באתר יוטיוב הכנסות מהופעות, באתר atrl ההכנסות הן של 15 הופעות בלבד מתוך 44 הופעות AMSTERDAM, NETHERLANDS - SEX AND LOVE TOUR ANTWERP, BELGIUM - SEX AND LOVE TOUR PARIS, FRANCE - SEX AND LOVE TOUR DUBLIN, IRELAND - SEX AND LOVE TOUR Enrique Iglesias Announces UK Tour Dates With demi lovato Demi Lovato Announces First World Tour Dates! Demi Lovato Announces L.A. Show, Talks Ed Sheeran Duet DEMI LOVATO KICKS OFF HER ‘NEXT LEVEL’ WORLD TOUR Demi Lovato singing part of Made In The USA Live on Demi World Tour- 9/7/14 his Is Me with Joe Jonas @ Demi Lovato's World Tour Sep. 27, 2014 Christina Perri - Demi World Tour MKTO - Demi World Tour BECKY G. - MONEY MAKER & SHOWER - Demi World Tour, San Antonio, Texax Becky G - 'Can't Get Enough' DEMI WORLD TOUR Kansas City Bea Miller - Demi World Tour Demi Lovato Concert Setlists & Tour Dates Demi Lovato Setlist Demi Lovato Setlist Demi Lovato Setlist Demi Lovato Setlist ANNOUNCING THE DEMI WORLD TOUR Demi Lovato Announces Andee as Her Canadian Tourmate הכנסות מהופעות (Billboard Boxscore) Billboard Boxscore - Current Scores Billboard Boxscore - Current Scores Billboard Boxscore - Current Scores Billboard Boxscore - Current Scores Billboard Boxscore - Current Scores Billboard Boxscore - Current Scores Billboard Boxscore - Current Scores Upcoming shows Tour Dates הכנסות מהופעות (Billboard Boxscore) Billboard Boxscore - Current Scores Billboard Boxscore - Current Scores Billboard Boxscore - Current Scores Pop Star Demi Lovato Draws Thousands to Koh Pich Demi Lovato entertains 50,000 Vietnamese audiences Demi Lovato: 'Chang Jiang Music Festival' tem cantora como atração! Pop star Demi Lovato to warm up Vietnam's summer music fest Demi Lovato Bakal Meriahkan Acara Indonesian Choice Awards 2015 Tour Dates Demi Lovato in, Ariana Grande out of All-Star Game concert Demi Lovato, Jack & Jack To Perform At DigiFest NYC 2015 Demi Lovato to Replace Ariana Grande at MLB All-Star Game Concert Le NRJ Music Tour de St-Quentin avec Demi Lovato, Kendji et Louane! Saint-Quentin : Kendji Girac de retour avec le NRJ Music Tour נכון ל-15 הופעות בלבד מתוך 44 הופעות Iggy Azalea cantará en la Coca-Cola Music Experience de Madrid Demi Lovato cancela su actuación en el Coca-Cola Music Experience de Madrid